கேள்வி: சிக்கன் 65 பற்றி நீங்கள் என்ன அறிந்துள்ளீர்கள்?
பதில்: சிக்கன் 65 (''Chicken 65'') என்பது காரமான, நன்கு பொறித்த கோழி உணவாகும். இது இந்தியாவின் சென்னை உள்ள புகாரி உணவகத்தினால் அறிமுகப்படுத்தப்பட்டது. இது விரைவு சிற்றுண்டியாக உண்ணப்படுகிறது. இதன் சுவையானது சிவப்பு மிளகாய் காரணமாக இருக்கலாம். ஆனால் இதனைத் தயாரிக்கப்பயன்படும் பொருட்களின் கலவை இடத்திற்கு இடம் வேறுபடுகிறது. எலும்புடனோ அல்லது எலும்பு இல்லாமலோ உள்ள கோழிக்கறியினைப் பயன்படுத்தி இந்த உணவு தயாரிக்கப்படலாம். பொதுவாக வெங்காயம் மற்றும் எலுமிச்சை அழகுபடுத்தலுக்காக இதனுடன் பரிமாறப்படுகிறது. "பன்னீர் 65" அல்லது "கோபி 65" போன்ற சைவ உணவு வகைகளில் கோழி இறைச்சிக்குப் பதிலாகப் பன்னீர் அல்லது பூக்கோசு பயன்படுத்தப்படுகிறது. "சிக்கன் 65" என்ற பெயர் உலகளவில் இந்த உணவினைக் குறிக்கப் பயன்படுத்தப்பட்டாலும், இதன் தோற்றம் குறித்து பல்வேறு கருத்துக்கள் உள்ளன.